ขับรถหาอะไรกินย่านสายไหมในวันสิ้นปี แล้วก็ได้มาประสบพบเจอร้านนี้ค่ะ ดูตกแต่งได้น่านั่งดี ก็เลยต้องแวะเข้ามาลองซะหน่อย

ร้านนี้เป็นร้านซีฟู้ดนะคะ เมนูจะกุ้งหอยปูปลาเป็นหลัก สำหรับอาหารที่ได้ลองวันนี้มีดังนี้ค่ะ 

ปลากะพงสองใจ (400 บาท) เมนูแนะนำของร้าน เขาให้ปลาทอดหนึ่งตัวเลือกปรุงได้สองแบบ (สองฝั่ง) เราเลือกทอดราดน้ำปลากับสามรส ฝั่งทอดน้ำปลาเป็นปลาทอดเสิร์ฟพร้อมน้ำยำมะม่วง รสออกหวาน ส่วนฝั่งสามรส ซอสราดมาออกหวานเผ็ด สำหรับจานนี้ชอบที่ปลาทอดได้กรอบกำลังดีค่ะ

ข้าวผัดปู (60 บาท) เนื้อปูไม่น้อยแต่ไม่เยอะ รสเฉยๆ เขาใส่พริกไทยดำป่นลงไปด้วย แปลกดี

กุ้งซอสเนยกระเทียม (250 บาท) กุ้งน้อยๆ 6 ตัว ผัดกับเนย กระเทียม คึ่นไช่ รากผักชี เนื้อกุ้งหวานแน่น สดดี ทานกัยเนยกระเทียมเค็มๆมันๆดีค่ะ อร่อยนะ แต่คิดว่าราคาสูงไปหน่อย

ผักผักรวม (70 บาท) รสชาติธรรมดา ที่นี่ผัดแบบใส่แป้งมัน ส่วนตัวไม่ค่อยชอบ

ต้มยำบ้านสะพานปลา (220 บาท) คือต้มยำน้ำใสทะเลรวมมิตรใส่ขมิ้น รสเปรี้ยวจัดเลยทีเดียว ไม่ค่อยเผ็ด ไม่แน่ใจว่าขมิ้นมีกลิ่นรึเปล่า เพราะตอนนั้นคัดจมูกอ่ะค่ะ 5555 จานนี้ค่อนข้างดี แต่หอยที่ใส่มาไม่ค่อยสดเลยแอบเฟลนิดหน่อย

ข้าวสั่งแบบโถไป เห็นพนักงานบอกว่าขนาด 4-5ที่ แต่เห็นปริมาณจริงแล้ว 2-3ที่มากกว่ามั้ง ให้น้อยค่ะ หรือว่าโต๊ะเรากินเยอะก็ไม่รู้

อาหารสดใช้ได้ รสชาติโอเค ทำเร็ว บริการดี ร้านก็บรรยากาศดี ติดที่หลายเมนูราคาออกจะสูงไปหน่อยนะ  >_<"